पहली जीत की तलाश में मैदान पर उतरी पुणे ने मैच में शानदार शुरुआत की। मैच के 13वें मिनट में ही मार्को स्टानकोविक ने गोल करने के पहले मौके को भुनाते हुए टीम को 1-0 से आगे कर दिया। स्टानकोविक ने केरला के गोलकीपर के ऊपर से गेंद को नेट में डाल कर पुणे को जश्न मनाने का मौका दिया। पुणे के स्टार मार्सेलिन्हो ने मैच के 17वें मिनट में बॉक्स में प्रवेश किया। हालांकि उन्हें संदेश झिंगान ने रोका। 20वें मिनट में भी सार्सेलिन्हो को गोल करने का एक बेहतरीन मौका मिला। हालांकि वह स्टानकोविक की कॉर्नर किक पर अपने हेडर को निशाने पर नहीं रख पाए। मैच के 26वें मिनट में चोट के कारण पुणे ने गोल करने वाले स्टानकोविक को बाहर भेजकर एलविन जॉर्ज को मैदान पर उतारा।